da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da da da da da da da da da da da da da da de da da da da da da da da da da da da da da zh da da da sv cs de en en da fr ro war eu id da fr da da ca en fr da da
Klubmedarbejder til Nationalmuseet - Organisationen Danske Museer - ODM
Nationalmuseet er for alle danskere – og vi vil gerne betyde mere for flere. Til at hjælpe os med at tiltrække flere gæster til museet, søger vi nu en ny kollega med erfaring inden for loyalitet, datadreven marketing og kommunikation. Din opgave bliver at drifte og eksekvere marketingopgaver i relation til Nationalmuseets medlemsklub NATKLUB.
Det er et klart mål for os, at både danske og udenlandske gæster oplever Nationalmuseet som et relevant, usnobbet museum med høj faglighed og stor gæstfrihed. Vi ønsker at forstærke relationen til vores gæster, og vi håber på, at flere kommer igen. Både for at opleve vores store særudstillinger, for at dykke ned i de faste samlinger af historiske skatte og for at deltage i vores brede arrangementsprogram, som spænder fra historisk banko til debatter, rundvisninger, fodbold på storskærm, ”Historien ud af Boksen” og meget mere.
Du bliver en central del af Nationalmuseets kommunikations- og marketingteam, hvor dine primære opgave bliver, at:.
Skrive og opsætte nyhedsbreve til vores klubmedlemmer og løbende måle effekten
Identificere og udforme pakke-tilbud/rabatordninger eller andre loyalitetsfordele
Holde relevante netværk og interessenter opdateret om museets program og udstillinger
Assistere i arbejdet med kunderejsen for at optimere øget service og konvertering til salg
Koordinere små og store kampagner på fysiske såvel som digitale platforme
Koordinere tryk og opsætning af grafiske materialer
Vedligeholde og systematisere marketingteamets billeddatabaser, fototilladelser mm.
Producere engelske og danske tekster
Oprette arrangementer og assistere med kommunikation på tværs af platforme
Vi søger en person, der har relevant erfaring med loyalitet og praktisk erfaring med marketingopgaver. Din baggrund kan være en kortere eller længere uddannelse inden for marketing, men det er helt afgørende, at du skriver levende og flydende på dansk. Derudover skal du kunne sætte gæsten i centrum og vinkle den gode historie, så den konverterer til salg.
Vi har en ambition om, at Natklubben skal vokse, og vi søger derfor en person, der har forståelse for både at udbygge og fastholde en medlemsskare.
Du er initiativrig, selvstændig og frem for alt en holdspiller. Du arbejder struktureret og fokuseret med dine opgaver og kommunikerer klart, når du har brug for retning eller assistance. Du samarbejder i det daglige med teamets marketingansvarlige vedrørende målsætninger og prioritering af opgaver og arbejder tæt sammen med teamets kommunikations- og SoMe-medarbejdere. Du vil også i arbejdet med klubben have tæt kontakt med kollegerne fra enheden Program, Oplevelser og Læring m.fl.
Vi er ambitiøse, men er det ikke på hinandens bekostning, for kun ved at tænke sammen kan vi skabe store resultater. Det er vigtigt, at du også synes, det er essentielt at fejre de fælles sejre og sætter det højt at være en god kollega.
Ansættelsesstedet er Nationalmuseet i København og du refererer til vicedirektøren for Nationalmuseet København. Arbejdstiden er 37 timer. Der vil lejlighedsvis forekomme aften- og weekendarbejde. Løn- og ansættelsesvilkår fastsættes i henhold til relevant overenskomst.
Stillingen ønskes besat hurtigst muligt.
Nationalmuseet arbejder aktivt for ligestilling blandt vore medarbejdere og opfordrer derfor alle kvalificerede uanset personlig baggrund til at søge stillingen.
Skriftlig ansøgning sendes via vores elektroniske rekrutteringssystem på vores hjemmeside www.natmus.dk/job ogskal være museet i hænde senest fredag den 9. september 2022.
Yderligere oplysninger kan indhentes hos marketingansvarlig Maiken Enggaard på telefon 4120 6095.
Nationalmuseet er Danmarks kulturhistoriske hovedmuseum og et statsmuseum under Kulturministeriet. Nationalmuseet styrker historiebevidsthed og medborgerskab ved at belyse Danmarks og verdens kulturer og deres indbyrdes afhængighed. Ca. 655 medarbejdere er fordelt på 4 afdelinger: Forskning, Samling og Bevaring, Museer og Slotte, Nationalmuseet København samt Drift og Administration. Se mere om Nationalmuseet på www.natmus.dk
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her